Document ID: /roh_data/filtered/fineweb-2-filterrobots_roh.jsonl.gz/1640

Sco la Polizia chantunala communitgescha, hajan ins chattà la dunna il venderdi bun’ura en in couloir da quai da 100 meters sut il Piz Madlain sin territori da la vischnanca da Scuol. Il medi da la Rega ha mo pudì constatar sia mort. Probabel è ella sa disgraziada cun ascender dal piz.
La dunna da 40 onns aveva fatg la gievgia tut suletta ina tura sin il Piz Madlain. Cura ch'ella n'era betg cumparida la saira ad in termin fixà, han ins instradà ina tschertgà pli vasta.
RR Novitads 16:00